Diari Oficial de la Generalitat Valenciana


Sumari del DOGV 5809, del 18-07-2008 (2008/8952)

Informació pública de la proposta de Programa d'Actuació Integrada de la Unitat d'Execució Pou de la Innovadora del Pla General d'Ordenació Urbana de Canals.
-------------------------------------------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8952


Data del document
:   15-07-2008

Organisme emissor
:   Promociones y Construcciones Carreres Ballester, SL

Tipus de document
:   Informació Pública

Descriptors 

:   * Canals
    * empresa privada
    * pla d'urbanisme

Informació pública de la proposta de Programa d'Actuació Integrada de la Unitat d'Execució Pou de la Innovadora del Pla General d'Ordenació Urbana de Canals. [2008/8952]  
La mercantil Promociones y Construcciones Carreres Ballester, SL, amb domicili a aquests efectes a Canals, carrer de la Innovadora, número 3, i CIF X13072908, amb la intenció de participar en el concurs per a l'adjudicació de la condició d'agent urbanitzador dels terrenys inclosos en la unitat d'execució Pou de la Innovadora del Pla General d'Ordenació Urbana de Canals, ha presentat una proposta de programa d'actuació integrada, que inclou un pla de reforma interior, un projecte d'urbanització, un estudi d'integració paisatgística i la còpia de la sol·licitud de la cèdula territorial d'urbanització, a l'empara d'allò previst en els articles 134.1 de Llei Urbanística Valenciana i 226.2 del Reglament d'Ordenació i Gestió Territorial i Urbanística.   
Constitueix l'àmbit de desenvolupament del programa d'actuació integrada el sòl delimitat per:  
- Final dels carrers del Mestre Serrano i de la Innovadora.  
- Línia del terme amb l'Alcúdia de Crespins.  
- Carrers de les Germanies i dels Horts.  
- Avinguda de l'Estació.  
La superfície de l'àmbit és de 13.818 m².  
El Ple de l'Ajuntament, en la sessió celebrada el 19 de novembre de 2007, va acordar inciar el procediment per al desenvolupament i l'execució, per gestió indirecta, del programa d'actuació integrada; va aprovar les bases particulars que haurien de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador, i es va publicar el seu text íntegre en el Diari Oficial de la Comunitat Valenciana número 5675, de 8 de gener de 2008.  
D'acord amb els articles 134.2 de la Llei Urbanística Valenciana i 293.1 del Reglament d'Ordenació Territorial i Urbanística, se sotmet la proposta de programa, el pla de reforma interior, el projecte d'urbanització, l'estudi d'integració paisatgística i la còpia de la sol·licitud de la cèdula territorial d'urbanització, a informació pública per termini d'un mes, que es comptarà des de l'endemà de la publicació d'aquest anunci en el Diari Oficial de la Comunitat Valenciana, als efectes de la presentació d'al·legacions.  
L'esmentada documentació es troba dipositada a la notaria de Rafael Estevan Gordo, situada a Canals, a l'avinguda de Jaume I, número 12, oficina 1a, i a les oficines de l'Ajuntament de Canals.   
Durant el període d'informació pública, qualsevol persona podrà comparéixer a la esmentada notaria, en horari de 09.30 a 14.00 hores, de dilluns a divendres, per a obtenir-ne una còpia, a la seua costa, de l'acta de protocol·lització, consultar els documents que la integren o formular les al·legacions que s'estimen convenients.   
Així mateix, aquesta documentació podrà ser consultada, durant el mateix període a l'Ajuntament, en horari d'oficines, on també podran presentar-s'hi al·legacions.  
Canals, 15 de juliol de 2008.- El director gerent: Manuel Carreres Sanchis.